[{"text_idx": "#000000", "text": "Ma ei tea, kas mu pea u\u0308mber on roosad, rohelised vo\u0303i indigova\u0308rvi tulukesed- aga u\u0308sna tihti on mul tunne, et olen teiselt planeedilt..."}, {"text_idx": "#000001", "text": "Palju sul draftides postituste mustandeid on ja mis ajast on ko\u0303ige viimane?9, ja 24.aprill 2021"}, {"text_idx": "#000002", "text": "WordPress vo\u0303i Blogspot ja miks?Ma kasutan mo\u0303lemat platvormi ja mo\u0303lemad on ta\u0308nase seisuga halvad. Blogspot eeldab, et kirjutaja ei lisa postitustele pilte- selleks on meil ju Insta, eks. Ja Wordpress eeldab, et ei kirjutata massiivseid tekste, mis vajavad hiljem to\u0308o\u0308tlemist ja redigeerimist."}, {"text_idx": "#000003", "text": "Bloggeri pluss on lihtsus. Saab juurde html koodile ning teha seal muudatusi, ta\u0308iendusi. To\u0303si, mo\u0303ningaid asju pole vo\u0303imalik teha: na\u0308iteks lisada kommentaaridele \" like\" nuppu. Miinuspool, nagu o\u0308eldud, on piltide paigutuse teema. Jah, ise koodiga ma\u0308ngides saab seda parandada, aga vaikimisi on see u\u0308sna va\u0308hepakkuv ja primitiivne."}, {"text_idx": "#000004", "text": "Wordpressi tasuta versioon on lahjem, kui Bloggeri oma. Sama tulemuse saamiseks tuleb juurde maksta. Ja WP on keeruline. Ta\u0308naseks ma juba mo\u0303ikan, aga alguses suutsin ma kogu selles su\u0308steemis ikka ta\u0308iesti a\u0308ra eksida ja postitusi kogemata maha kustutada jne. Ta\u0308na kasutan ma WP tasulist verisooni. Miinus on see, et Google Analyticsiga sidumiseks tuleb veel juurde maksta (Bloggeris tasuta). Nende oma analu\u0308u\u0308sipool on tegelikult no\u0303rguke.aga SEO ning jagamise ja promomise vo\u0303imalused on suuremad Piltide paigutamise asi on parem, aga uus plokisu\u0308steem on minu jaoks muutnud kirjutamise katsumuseks. WP eelis on vo\u0303imalus panna eraldi postitused parooli alla.Ingliskeelses blogiruumis, on WP rohkem eeliseid. On keskkondi, kus Bloggerit u\u0308ldse ei tunnistata. Ja ta\u0308iesti vaimustav on WP Readeri kogukond. Wordpress pakub oma mikromaailma. Sul on Reader, kus sisusse su\u0308venemata saad vajutada klik-klik- klik... meeldib, ja\u0308lgin. isegi kommenteerimiseks ei pea teksti la\u0308bi lugema."}, {"text_idx": "#000007", "text": "Kui sul on plaanis seda raamatut ise lugeda, siis ja\u0308ta siinkohal pooleli- ma toon pa\u0308ris mitu tsitaati ja na\u0308idet ning lisan oma arvamused."}, {"text_idx": "#000008", "text": "Kell heliseb, vajutan kinni. Kass loivab kohale haigutades tahmas na\u0308oga, aga hommikuid, mil ta on unine, on ennegi olnud."}, {"text_idx": "#000009", "text": "Hommikused rutiinid, joon kohvi, kuulan uudised ja la\u0308hen ajan mehe u\u0308les."}, {"text_idx": "#000010", "text": "Paari minuti pa\u0308rast ilmub unine mees. \"Kas liiga vara ei ole?\", ku\u0308sib.Vaatan kella. Kell on 6. Ja on ka teistes tubades 6. Ma a\u0308rkasin tund aega varem."}, {"text_idx": "#000011", "text": "Mu\u0308stika. On vo\u0303imalik, et kella liigutades liikus seier natuke paigast. Aga ta\u0308pselt tund? Neil kordadel, kui pean varem a\u0308rkama, kulub minutit ku\u0308mme, kui suudan nende kriipsukeste ja\u0308rgi o\u0303ige koha tuvastada."}, {"text_idx": "#000012", "text": "Teate ju ku\u0308ll neid o\u0303udukaid, kui alguses on seinal pilti nihutatud, siis on kadunud kummikud ja hiljem on laps valest soost. Ja siis kui naine muretseb, o\u0308eldakse, et ... kuule, sa oled kogu elu linnas elanud, sul polegi kummikuid. Ja pa\u0308rast selgub, et tegelikult oli naisel o\u0303igus ja ta aeti meelega hulluks."}, {"text_idx": "#000013", "text": "Mees eitab igasugust s\u030cantaaz\u030ci. kass eitab samuti. Aga kui mu ja\u0308rgmised postitused tulevad hullumajast, siis teate. Eta ne son, eta sony."}, {"text_idx": "#000014", "text": "To\u0303si, ma pole piinlikult kaua oma kappe tu\u0308hjendanud. Uhan riiulid ja praod a\u0308a\u0308dikaga u\u0308le, vaigistan endas \"lapsed na\u0308lgivad\" ja alustan kappide tu\u0308hjendamist."}, {"text_idx": "#000015", "text": "Saan teada, et vanaaegsed mummulised plekkkarbid ja kaasaegsed klaaspurgid \"hermeetilise\" kaanega, pole u\u0308htigi hermeetilised. Elu ka\u0308ib igal pool."}, {"text_idx": "#000018", "text": "Irooniline, et internetis soovitatakse to\u0303rjeks loorberilehti. Minul hullavad mardikad loorberilehe pakis, ju see on mingi vanakooli mardikate hirm.Vo\u0303ib olla olen naiivne, aga paberpakis ingveri ja soola ja\u0308tan alles, no ei ole ju vo\u0303imalik selles elada? Vo\u0303i on?"}, {"text_idx": "#000019", "text": "Eks see on va\u0308ikese leibkonna ro\u0303o\u0303m ja mure, et ko\u0303ike kulub natuke. Ja sellepa\u0308rast on mul palju ja erinevaid pakikesi. Kodumaa vo\u0303ib igatahes mu rikkalike varude u\u0308le uhke olla. Kes vo\u0303is arvata, et mul on alles herneid, la\u0308a\u0308tsi. Eelmisest koroonaaja potisaia perioodist spelta- ja rukkijahu. Tavalist- ja toortatart. Tangu, hirssi ja tatart. Wokinuudleid ja riisinuudleid. Kinoad ja kuskussi..."}, {"text_idx": "#000020", "text": "Oled kontserdil. Jah, on vabas o\u0303hus. Jah, on tasuta. Aga ma\u0308ngib instrumentaalmuusika, seega kogu su organism ei tuksu bassiga kaasa, vaid sa pead ka natuke kuulama.Ja su ko\u0303rval istuvad kaks memme, kes kogu aeg mulisevad. Korra po\u0308o\u0308rdud naeratades, ja palud viiskalt vaiksemalt olla. Daamid suudavad minutit ku\u0308mme vaikida ja .. hakkab ja\u0308lle. Seeja\u0308rel saadad kurja pilgu. Taas on lu\u0308hikeseks ajaks vaikus. Ja kui ansambel alustab Led Zeppelini Taevatreppi, mis on minu meelest u\u0308ks hingeminevamaid muusikapalasid u\u0308ldse, on prouadel vaja arutada, kuidas Maila mees joob."}, {"text_idx": "#000021", "text": "Ma olen sellest ka varem kirjutanud, et minu vanemad olid sellised hooletud ning meid lubati juba u\u0308sna varases nooruses ja\u0308relvalveta ujuma. Tingimus oli, et ja\u0308rves tuleb ujuda su\u0308gavast veest kalda poole ja meres paralleelselt kaldaga.Mida mulle ei o\u0303petatud, on see, kuidas no\u0303uab ujumisetikett kaasujujatest mo\u0308o\u0308dumist? Okei, kui ma na\u0308en, et lapsed hulbivad krokodillil vo\u0303i arbuusilo\u0303igul, siis hoian ise eemale. Aga kui ujud su\u0308damerahus ja siis keegi so\u0308o\u0308stab risti u\u0308le tee? Vo\u0303i ujud su\u0308damerahus, aga keegi isa laseb oma lapsel vettehu\u0308ppeid harrastada. Ootamatult."}, {"text_idx": "#000023", "text": "Teadusminutid. Miks 27C vesi tundub ku\u0308lmem kui 27C o\u0303hk ?"}, {"text_idx": "#000024", "text": "Te ko\u0303ik kindlasti juba teate vastust, aga mina ei ma\u0308letanud koolifu\u0308u\u0308sikast midagi. Pisut guugeldamist ja palun, jagan oma teadmisi ka nendega, kes samuti ei tea."}, {"text_idx": "#000025", "text": "Po\u0303hjus, miks vesi tundub o\u0303hust ku\u0308lmem, on see, et vesi on nendest kahest parem soojusjuht. Vette hu\u0308pates pa\u0308a\u0308seb kuumus teie kehast palju kergemini kui siis, kui seisaksite sama temperatuuriga o\u0303hus veekogu ko\u0303rval. Kuna vesi vo\u0303tab teie kehalt rohkem soojust ja kiiremini, tundub see ku\u0308lmem."}, {"text_idx": "#000026", "text": "Kui keha viiakse kontakti kehaga, mis on ku\u0308lmem, toimub transformatsioon, mis viib tasakaaluseisundisse. See tasakaaluolek po\u0303hineb asjaolul, et kahe keha temperatuur on vo\u0303rdne, kuna ku\u0308lma keha jaoks suureneb energia u\u0308lekandmine kuuma keha vahel (seega on neil sama temperatuur). Keha peab soojendama/ jahutama ko\u0303ike, mis sellega kokku puutub, mis on kehatemperatuurist erinev. Vett puudutades kulutab see palju rohkem energiat kui o\u0303hku puudutades, seega vesi peaaegu \"imeb soojuse sinust va\u0308lja\"."}, {"text_idx": "#000027", "text": "Ta\u0308nu rohkete vesiniksidemete olemasolule on veel vo\u0303rreldes teiste ainetega va\u0308ga suur erisoojusmahtuvus (veel suurem on ainult ammoniaagil). O\u0303hu soojusmahtuvus on 1,01 J / (1 gramm * 1 kraadi Celsiuse ja\u0308rgi). Vee soojusmahtuvus on 4,17 J / (gramm * 1 kraadi Celsiuse ja\u0308rgi). See ta\u0308hendab, et grammi vee soojendamiseks kulub neli korda rohkem energiat kui grammi o\u0303hu soojendamiseks."}, {"text_idx": "#000028", "text": "Mulle tuleb meelde, et na\u0308dalapa\u0308evad varem kuulsin raadiost uudist, et ..\".. me peame sel aastal tapma veel niipalju hirvi, naapalju kitsi jne\". Ja\u0308i ko\u0303rvu, sest kasutati just so\u0303na \" tapma\", mitte ku\u0308ttima, populatsiooni va\u0308hendama vms. Me peame tapma, sest meil on va\u0308he kiskjaid, Meil on va\u0308he kiskjaid, sest hundiemad on maha lastud ja o\u0303petamata kutsikad tulevad inimeste juurde. Loomad tulevad linna, sest nende kodud on maha raiutud. Me ehitame maanteid kohta, kus kulges pardi ja konna rada. Ma muretsen praegu, kui kuulen Eesti-Vene piirist- Kas nad ikka ja\u0308tavad loomadele edasi-tagasi liikumiste rajad? Isegi koroona ei suutnud piisavalt rahvastiku arvu va\u0308hendada. Kuidas me sellele planeedile ko\u0303ik a\u0308ra mahume?"}, {"text_idx": "#000029", "text": "Mind piinab siiani u\u0308ks o\u0303htu. Oli pime, vihma sadas, torm. Tulin Riiast, mega va\u0308sinud. Keegi jooksis teele. Va\u0308ike kits, ma arvasin. Pidurdasin, aga ka\u0308is ragin. Tulin autost va\u0308lja ja u\u0308ritasin auto laternate valguses aru saada. Kedagi polnud. Ka kraavis ei na\u0308inud kedagi. Kas ma kujutasin ko\u0303ike ette, vo\u0303i po\u0303genes haavatud olevus.. ma ei tea."}, {"text_idx": "#000034", "text": "Eesti matusest kirjutades kasutasin ma rohkem kui kord va\u0308idet, et mul on sellised ja sellised va\u0308a\u0308rtused. Sest nii lihtsalt o\u0308eldakse ju. Eelmise valitsuse ajal oli kombeks viidata euroopalikele va\u0308a\u0308rtustele, kuigi sageli peeti selle all silmas viisakust ja lugupidamist. See pani mind teema u\u0308le mo\u0303tlema. Aga pa\u0308riselt, millised on minu va\u0308a\u0308rtushinnangud?"}, {"text_idx": "#000035", "text": "ma olen u\u0308ldiselt u\u0308sna po\u0303himo\u0303ttelage inimene. Olen varemgi kirjutanud, et mind ha\u0308mmastavad inimesed, kel on iga jumala asja kohta kujundatud seisukoht, mida nad peavad vajalikuks ka va\u0308lja o\u0308elda. Mul on suurest osast asjadest su\u0308gavalt u\u0308ksko\u0303ik, sest asju, millel on u\u0308ks ja o\u0303ige vastus on va\u0308ga va\u0308he. Ja see pole poos. Pa\u0308riselt on.Ja ilmselt me otsime seda, mida meil pole. See on u\u0308ks po\u0303hjuseid, miks mulle meeldib no\u0303ukaaegne kirjandus. Hea on lugeda inimestest, kel on kodumaaarmastus, nn o\u0303ige ka\u0308itumise (no\u0303rgemat ei lo\u0308o\u0308da, abistamine, jagamine, ausus jms) va\u0308a\u0308rtused paigas."}, {"text_idx": "#000038", "text": "Ja teine, mis kohe pa\u0308he tuleb. Indiviidi vabadus. Ma usun, et on nagu on. Inimesi pole vaja analu\u0308u\u0308sida ja igau\u0308ks va\u0308a\u0308rib teist vo\u0303imalust."}, {"text_idx": "#000040", "text": "Pakiline ku\u0308simus ja tunne kodulinna"}, {"text_idx": "#000041", "text": "Tahtsin oravale pa\u0308hkleid viia. Ja saad aru, niipea, kui ma selja keerasin, so\u0303id varesed need a\u0308ra."}, {"text_idx": "#000042", "text": "Kuidas ma saaksin oravale niimoodi pa\u0308hkleid ja\u0308tta, et varesed ka\u0308tte ei saaks? Ma olen lugenud, et varesed suudavad ka kreeka pa\u0308hkli purustada. Aga linnas? Kus on palju su\u0308u\u0308a? Kas oleks abiks, kui ma koorega pa\u0308hklid viin? Kas varesed so\u0308o\u0308vad nagu kassid vo\u0303i koerad?"}]